Pyasina (kuksa)

Pyasina ( rossiavon Пясина ) tir bost valentiste Sibiria koe Krasnoyarsk winka ke Rossia.

 Salt ke bost 
Klita ke Pyasina bost arte 255 km- lente arktikafu naelivamu rone Putorana meftaxo tigir. Abrotce tir vas 817 km male Pyasino uzda, isen bostxo tir vas 182 000 km². Salt geulenton jadion tir aze va Kara bira ke Arktika welfa koo recapa artnir.

Bostxo tir dem data uzda eke lan aptacik gu ota vas 60 000 uldined.

Pyasina bost gitir tapayan mali tena ke lerdeaksat kali teveaksat. Tir aultoves larde inaf celack koe artexo gitir vas 2660 m³/v-.

 Kovoa 

 Pyasino uzda 

Pyasino uzda ( rossiavon Пясино ) tir winugafa klita ke Pyasina bost. Inafa welma tir vas 735 km². Gitir tapanafa mali saneaksat kali teveaksat. Tir kabaykirapafa.

Norilsk widava, reduyuna ta savera va rumel bak Stalinugal is Gulag bolk arte 15 km- gee uzda tigir.

 Dere rupel 

Pyasina (kuksa)
Pyasina (kuksa)